Document ID: /roh_data/filtered/fineweb-2-filterrobots_roh.jsonl.gz/41999

Cunvegna en scrit davart retratga d’armas grevas en l’Ucraina
- Dumengia, 22.2.2015, 11:04, actualisà a las 11:05
Ils separatists e las truppas da la regenza ucranaisa èn sa cunvegnids en scrit davart la retratga d'armas grevas ord l'Ucraina da l'ost, quai ha ditg in general ucranais a l'agentura da novitads AFP.
Ils separatists han confermà las indicaziuns. Il general n'ha dentant betg pudì inditgar cura che la retratga cumenza. Intginas medias han rapportà ch'i pudessi gia esser dumengia uschè lunsch.
La retratga fa part da la cunvegna da pasch che las partidas da conflict han decidì l'emna passada. Sonda è stà in barat da praschuniers tranter las 2 partidas da conflict.
RR novitads 10:00